Kásoksen lentoasema

Kásoksen lentoasema (kreik. Δημοτικός Αερολιμένας Κάσου, Dimotikós Aeroliménas Kásou, IATA: KSJ, ICAO: LGKS, YPA: ΔΑΚΑ) on kunnallinen lentoasema Kásoksen saarella Kreikassa. Se sijaitsee Kásoksen pohjoisrannikolla saaren pääkylän Fryn länsipuolella. Lentoasema aloitti toimintansa vuonna 1983. Lentoaseman kiitotiellä on pituutta 982 metriä ja leveyttä 25 metriä. Asema sijaitsee 11 metrin korkeudessa merenpinnasta. Lentoasemalla on yksi matkustajaterminaali sekä kolme lentokoneen pysäköintipaikkaa. Lentoasemalle on säännöllisiä lentoja muun muassa Kárpathokselta, Kreetalta ja Ródokselta. Lentoasemalta on matkaa Fryhin noin kilometri. Kylään pääsee lentoasemalta muun muassa taksilla. Lähteet